[]

2.9 การจัดการ

-   โครงสร้างการจัดการ

  โครงสร้างคณะกรรมการธนาคารประกอบด้วย คณะกรรมการ 4 ชุด ได้แก่
  คณะกรรมการธนาคาร คณะกรรมการบริหาร คณะกรรมการตรวจสอบ และคณะกรรมการสรรหา

  คณะกรรมการธนาคาร มีหน้าที่ปฏิบัติการให้เป็นไปตามกฎหมาย วัตถุประสงค์ ข้อบังคับ
  และมติของที่ประชุมผู้ถือหุ้น กำหนดเงินปันผลระหว่างกาลให้แก่ผู้ถือหุ้น
  แต่งตั้งและถอดถอนพนักงานของธนาคาร กำหนดจ่ายเงินบำเหน็จรางวัลแก่พนักงาน
  ในการปฏิบัติงานตามอำนาจหน้าที่
  คณะกรรมการอาจมอบหมายให้กรรมการคนใดคนหนึ่งหรือหลายคน
  หรือบุคคลอื่นไปปฏิบัติอย่างใดอย่างหนึ่งแทนคณะกรรมการก็ได้

  คณะกรรมการบริหาร
  มีหน้าที่ในการปฏิบัติการตามอำนาจหน้าที่ที่ได้รับมอบหมายจากคณะกรรมการธนาคาร
  รวมทั้งพิจารณาอนุมัติการให้สินเชื่อ การปรับปรุงโครงสร้างหนี้
  การลงทุนในหลักทรัพย์และอสังหาริมทรัพย์ หรือการดำเนินงานต่าง ๆ ของธนาคาร
  ซึ่งเป็นการประกอบธุรกิจปกติหรือเกี่ยวเนื่องกับการประกอบธุรกิจปกติของธนาคาร นอกจากนั้น
  ยังมีหน้าที่พิจารณาเรื่องที่ต้องเสนอคณะกรรมการธนาคารเพื่อขออนุมัติ อาทิ เป้าหมาย นโยบาย
  และแผนการดำเนินธุรกิจในด้านต่าง ๆ ของธนาคาร
  ตลอดจนเรื่องที่ต้องเสนอให้คณะกรรมการธนาคารพิจารณาเพื่อขออนุมัติจากผู้ถือหุ้น อาทิ
  การเพิ่มทุน–การลดทุน การออกหุ้นกู้ และการแก้ไขเพิ่มเติมหนังสือบริคณห์สนธิ
  หรือข้อบังคับของธนาคาร

  คณะกรรมการตรวจสอบ
  มีหน้าที่ดูแลรายงานทางการเงินของธนาคารให้ตรงต่อความเป็นจริงและเชื่อถือได้
  ดูแลให้ธนาคารมีระบบการควบคุมภายในที่เหมาะสม เพียงพอ และเชื่อถือได้
  ตลอดจนพิจารณาคัดเลือกและเสนอแต่งตั้งผู้สอบบัญชีของธนาคาร
  ดูแลให้ธนาคารปฏิบัติตามข้อกำหนดและกฎหมายที่เกี่ยวข้อง
  ดูแลไม่ให้เกิดความขัดแย้งทางผลประโยชน์
  และจัดทำรายงานการกำกับดูแลกิจการของคณะกรรมการตรวจสอบ
  โดยเปิดเผยไว้ในรายงานประจำปี

  คณะกรรมการสรรหา ในปี 2545 ธนาคารมีการตั้งคณะกรรมการสรรหา
  เพื่อสรรหาบุคคลที่เหมาะสมที่จะเลือกตั้งเป็นกรรมการ และนำเสนอต่อคณะกรรมการธนาคาร

รายชื่อและประเภทของกรรมการ ดังต่อไปนี้

+----+---------------+------------+------+------+------+------------+
| ลำ | ชื่อ – นามสกุล   |            | กรร  | กรร  | กรร  | กรรม       |
| ดับ |               |            | มการ | มการ | มการ | การผู้มีอำนาจ |
|    |               |            |      |      |      |            |
|    |               |            | ธน   | บ    | ตรว  | ผูกพันและไม  |
|    |               |            | าคาร | ริหาร | จสอบ | ่มีข้อจำกัดอำน |
|    |               |            |      |      |      | าจการลงนาม |
+----+---------------+------------+------+------+------+------------+
| 1. | นายชาตรี       | โสภณพนิช    | /    |      |      | /          |
+----+---------------+------------+------+------+------+------------+
|    | ประธาน        |            |      |      |      |            |
|    | กรรมการธนาคาร |            |      |      |      |            |
+----+---------------+------------+------+------+------+------------+
| 2. | นายสถาพร      | กวิตานนท์    | /    |      |      |            |
+----+---------------+------------+------+------+------+------------+
|    | รองประธาน     |            |      |      |      |            |
|    | กรรมการธนาคาร |            |      |      |      |            |
+----+---------------+------------+------+------+------+------------+
| 3. | นายโฆสิต       | ปั้นเปี่ยมรัษฎ์  | /    | /    |      | /          |
+----+---------------+------------+------+------+------+------------+
|    | ประธา         |            |      |      |      |            |
|    | นกรรมการบริหาร |            |      |      |      |            |
+----+---------------+------------+------+------+------+------------+
| 4. | นายปิติ         | สิทธิอำนวย   | /    | /    |      | /          |
+----+---------------+------------+------+------+------+------------+
|    | รองประธา      |            |      |      |      |            |
|    | นกรรมการบริหาร |            |      |      |      |            |
+----+---------------+------------+------+------+------+------------+
| 5. | นายดำรงค์      | กฤษณามระ   | /    |      | /    |            |
+----+---------------+------------+------+------+------+------------+
|    | ประธานก       |            |      |      |      |            |
|    | รรมการตรวจสอบ |            |      |      |      |            |
+----+---------------+------------+------+------+------+------------+
| 6. | พล            | ศิริเดช      | /    |      | /    |            |
|    | เรือเอกประเจตน์ |            |      |      |      |            |
+----+---------------+------------+------+------+------+------------+
| 7. | นายคนึง        | ฦาไชย      | /    |      | /    |            |
+----+---------------+------------+------+------+------+------------+
| 8. | นายชาญ        | โสภณพนิช    | /    | /    |      | /          |
+----+---------------+------------+------+------+------+------------+
| 9. | ดร. อมร       | จันทรสมบูรณ์  | /    | /    |      | /          |
+----+---------------+------------+------+------+------+------------+
| 1  | นายชาติศิริ      | โสภณพนิช    | /    | /    |      | /          |
| 0. |               |            |      |      |      |            |
+----+---------------+------------+------+------+------+------------+
|    | กรร           |            |      |      |      |            |
|    | มการผู้จัดการใหญ่ |            |      |      |      |            |
+----+---------------+------------+------+------+------+------------+
| 1  | นายเดชา       | ตุลานันท์     | /    | /    |      | /          |
| 1. |               |            |      |      |      |            |
+----+---------------+------------+------+------+------+------------+
|    | กรรมกา        |            |      |      |      |            |
|    | รรองผู้จัดการใหญ่ |            |      |      |      |            |
+----+---------------+------------+------+------+------+------------+
| 1  | นายธรรมนูญ     | เลากัยกุล    | /    | /    |      | /          |
| 2. |               |            |      |      |      |            |
+----+---------------+------------+------+------+------+------------+
|    | กรรมกา        |            |      |      |      |            |
|    | รรองผู้จัดการใหญ่ |            |      |      |      |            |
+----+---------------+------------+------+------+------+------------+
| 1  | นายธีระ        | อภัยวงศ์     | /    | /    |      | /          |
| 3. |               |            |      |      |      |            |
+----+---------------+------------+------+------+------+------------+
|    | กรรมกา        |            |      |      |      |            |
|    | รรองผู้จัดการใหญ่ |            |      |      |      |            |
+----+---------------+------------+------+------+------+------------+
| 1  | นายประสงค์     | อุทัยแสงชัย   | /    | /    |      | /          |
| 4. |               |            |      |      |      |            |
+----+---------------+------------+------+------+------+------------+
|    | กรรมกา        |            |      |      |      |            |
|    | รรองผู้จัดการใหญ่ |            |      |      |      |            |
+----+---------------+------------+------+------+------+------------+
| 1  | นายวิระ        | รมยะรูป     | /    |      |      |            |
| 5. |               |            |      |      |      |            |
+----+---------------+------------+------+------+------+------------+
|    | กรรมก         |            |      |      |      |            |
|    | ารและเลขานุการ |            |      |      |      |            |
+----+---------------+------------+------+------+------+------------+

  ผู้จัดการสายบัญชี : นางกุลธิดา ศิวยาธร

  ผู้จัดการฝ่ายการบัญชี : น.ส. พรรณราย ปิยะชินวรรณ

กรรมการธนาคารที่ผ่านการอบรมจากสมาคมส่งเสริมสถาบันกรรมการบริษัทไทย ได้แก่ นายดำรงค์ กฤษณามระ นายคนึง ฦาไชย ดร.อมร จันทรสมบูรณ์ นายชาติศิริ โสภณพนิช และนายธีระ อภัยวงศ์

คณะกรรมการและเจ้าหน้าที่บริหารของธนาคาร ไม่มีประวัติการทำผิดกฎหมายในระยะ 10
ปีที่ผ่านมา

-   การสรรหาคณะกรรมการธนาคาร

 คณะกรรมการธนาคารประกอบด้วย กรรมการไม่น้อยกว่า 5 คน โดยกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร และกรรมการไม่น้อยกว่า 3 ใน 4 ของจำนวนกรรมการทั้งหมดต้องเป็นบุคคลผู้มีสัญชาติไทย 

 คณะกรรมการธนาคารเป็นผู้เสนอบุคคลเพื่อให้ที่ประชุมผู้ถือหุ้นพิจารณาเลือกตั้งเป็นกรรมการ โดยที่ประชุมผู้ถือหุ้นจะลงคะแนนเสียงเลือกตั้งเป็นรายบุคคลหรือเป็นคณะครั้งเดียวเต็มตามจำนวนกรรมการทั้งหมดที่จะต้องเลือกตั้งในคราวนั้นก็ได้ ทั้งนี้ ตามแต่ที่ประชุมผู้ถือหุ้นจะเห็นสมควร โดยในการออกเสียงลงคะแนนไม่ว่าจะเป็นการเลือกตั้งเป็นรายบุคคลหรือเป็นคณะบุคคล แต่ละคนที่ผู้ถือหุ้นออกเสียงเลือกตั้งจะได้รับคะแนนเสียงจากผู้ถือหุ้นตามจำนวนหุ้นที่ผู้ถือหุ้นนั้นมีอยู่ทั้งหมด โดยผู้ถือหุ้นดังกล่าวจะแบ่งคะแนนเสียงให้แก่ผู้หนึ่งผู้ใดมากหรือน้อยเพียงใดไม่ได้ บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการ เท่าจำนวนกรรมการที่จะพึงมีหรือจะพึงเลือกตั้งในครั้งนั้น ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้น ให้ผู้เป็นประธานเป็นผู้ออกเสียงชี้ขาด

  ในปี 2545 ธนาคารมีการตั้งคณะกรรมการสรรหา
  เพื่อสรรหาบุคคลที่เหมาะสมที่จะเลือกตั้งเป็นกรรมการ
  และคณะกรรมการสรรหาได้นำเสนอรายชื่อบุคคลที่เหมาะสมต่อ คณะกรรมการธนาคาร
  เพื่อพิจารณานำเสนอต่อที่ประชุมผู้ถือหุ้นต่อไป

-   ค่าตอบแทนผู้บริหาร

  - ค่าตอบแทนกรรมการธนาคาร 15 ราย รวมเป็นเงิน 29.1 ล้านบาท เป็นค่าพาหนะและ

  ค่าบำเหน็จ

- ค่าตอบแทนกรรมการบริหารและผู้บริหารของธนาคาร 9 ราย รวมเป็นเงิน 79.6
ล้านบาทเป็นเงินเดือน เงินโบนัส และเงินทุนสำรองเลี้ยงชีพส่วนที่นายจ้างออกร้อยละ 4

  - ค่าตอบแทนอื่น

  - ไม่มี -

-   การกำกับดูแลกิจการ

ธนาคารได้ให้ความสำคัญในด้านการกำกับดูแลกิจการ เพื่อให้การดำเนินกิจการมีการกำกับดูแลที่ดี
และสอดคล้องกับนโยบายของตลาดหลักทรัพย์แห่งประเทศไทย
ในเรื่องข้อพึงปฏิบัติที่ดีสำหรับกรรมการบริษัทจดทะเบียน

-   นโยบายและวิธีการดูแลผู้บริหารในเรื่องการใช้ข้อมูลภายใน

ธนาคารกำหนดให้ผู้บริหารของธนาคารถือปฏิบัติอย่างเคร่งครัด ตามมาตรา 59
แห่งพระราชบัญญัติหลักทรัพย์และตลาดหลักทรัพย์ พ.ศ. 2535
และตามประกาศสำนักงานคณะกรรมการกำกับหลักทรัพย์และตลาดหลักทรัพย์
และข้อบังคับตลาดหลักทรัพย์แห่งประเทศไทยเกี่ยวกับการรายงานการถือหลักทรัพย์
โดยผู้บริหารมีหน้าที่ต้องรายงานการถือหุ้นธนาคารและการซื้อขายหุ้นธนาคารในแต่ละครั้งต่อสำนักงานคณะกรรมการกำกับหลักทรัพย์และตลาดหลักทรัพย์ภายในระยะเวลาที่กำหนด
พร้อมทั้งจัดส่งสำเนาให้ธนาคารภายในระยะเวลาดังกล่าว นอกจากนี้
ธนาคารยังได้ถือปฏิบัติตามพระราชบัญญัติป้องกันและปราบปรามการฟอกเงิน พ.ศ. 2542
อย่างเคร่งครัด

-   บุคลากร

  - จำนวนพนักงานธนาคาร ณ 31 ธันวาคม 2544

+---------------------------------------------------+------------------+
| หน่วยงาน                                           | จำนวนพนักงาน      |
+---------------------------------------------------+------------------+
| 1.  เจ้าหน้าที่บริหารระดับสูง                            | 7                |
|                                                   |                  |
| 2.  สายประธานกรรมการบริหาร                         | 138              |
|                                                   |                  |
| 3.  สายประนอมหนี้                                   | 301              |
|                                                   |                  |
| 4.  สายกำกับและตรวจสอบ                             | 437              |
|                                                   |                  |
| 5.  ฝ่ายผู้จัดการใหญ่                                  | 194              |
|                                                   |                  |
| 6.  สายบัตรเครดิต                                   | 344              |
|                                                   |                  |
| 7.  สายนโยบาย                                     | 125              |
|                                                   |                  |
| 8.  กิจการการเงินธนกิจ                               | 244              |
|                                                   |                  |
| 9.  กิจการธนาคารต่างประเทศ                          | 772              |
|                                                   |                  |
| 10. กิจการสนับสนุนธนาคาร                             | 1,942            |
|                                                   |                  |
| 11. สายบริหารความเสี่ยงด้านสินเชื่อ                      | 336              |
|                                                   |                  |
| 12. กิจการธนาคารนครหลวง                            | 7,110            |
|                                                   |                  |
| 13. กิจการธนาคารต่างจังหวัด                           | 6,755            |
+---------------------------------------------------+------------------+
| จำนวนพนักงานรวมทั้งธนาคาร                            |  18,705          |
+---------------------------------------------------+------------------+

- ผลตอบแทนที่ให้กับพนักงานในปี 2544 รวม 8,435 ล้านบาท ประกอบด้วย เงินเดือน ค่าจ้าง
โบนัส กองทุนสำรองเลี้ยงชีพ ค่ารักษาพยาบาล ค่าฝึกอบรม ค่าประกันสังคม เงินสงเคราะห์
และเงินอื่น ๆ

- นโยบายในการพัฒนาพนักงาน

ปัจจุบันการแข่งขันในภาคธุรกิจการเงินทวีความรุนแรงมากขึ้น
ธนาคารจึงมีนโยบายให้มีการเตรียมพนักงานให้พร้อมเพื่อรองรับการแข่งขันโดยเพิ่มพูนทักษะความรู้ในผลิตภัณฑ์ทางการเงินใหม่
ๆ
พร้อมกับวางแผนความก้าวหน้าของพนักงานและสนับสนุนให้พนักงานมีความรู้ความสามารถในด้านต่าง
ๆ ได้อย่างเหมาะสมกับงานในหน้าที่และความรับผิดชอบ โดยสายบุคลากรจะร่วมมือกับหน่วยงานต่าง
ๆ ในการวางแผนพัฒนาพนักงาน ดังนี้

1.  ให้พนักงานเข้าร่วมอบรม / สัมมนา ในหลักสูตรต่าง ๆ
    ภายในและภายนอกธนาคารทั้งในและต่างประเทศ ไม่ว่าจะเป็นหลักสูตรทางด้านการบริหาร
    และหลักสูตรเสริมสร้างความรู้และทักษะในงาน

2.  จัดให้มีการดูงานในหน่วยงานต่าง ๆ ของสถาบันการเงินและสถาบันอื่น ๆ
    ภายในและภายนอกธนาคารทั้งในและต่างประเทศ เพื่อให้พนักงานได้รับความรู้เชิงปฏิบัติการ
    สามารถนำมาประยุกต์และปรับปรุงใช้กับงานได้

3.  ให้มีการสับเปลี่ยนหมุนเวียนงาน (Job Rotation)
    เพื่อให้พนักงานได้เพิ่มพูนความรู้และทักษะในการทำงานที่หลากหลาย
    และเป็นการเตรียมผู้บริหารให้มีความรู้และทักษะการทำงานหลาย ๆ ด้าน

4.  ส่งเสริมให้พนักงานมีการศึกษาเพิ่มพูนความรู้เพิ่มเติม รวมทั้งให้ทุนการศึกษาระดับปริญญาโท
    และปริญญาเอกในสาขาวิชาที่เกี่ยวข้องกับธุรกิจธนาคาร
    โดยพิจารณาให้กับพนักงานและเจ้าหน้าที่บริหาร ตลอดจนบุคคลภายนอก
    เพื่อเป็นการเตรียมผู้มีขีดความสามารถสูงไว้รองรับงานในอนาคต